Коаланың әкренлеге уның туҡланыу үҙенсәлектәре менән бәйле. Ул эвкалипт үрсемдәре һәм япраҡтары менән генә туҡланыуға яраҡлашҡан, уларҙа сүсле һәм аҡһым әҙ, әммә күпселек хайуандар өсөн ағыулы булған феноллы һәм терпен берләшмәләре күп. Бынан тыш, көҙгә яҡынлашҡас йәш үҫенделәрҙә синиль кислотаһы — ҡот осҡос ағыу була, уның тамсыһы һарыҡты үлтерә ала. Ағыулы үҙенсәлектәре арҡаһында коалаларҙа башҡа хайуандарҙан ҡарағанда аҙыҡ конкуренцияһы бик әҙ — унан башҡа, эвкалипт япрағы менән тик ҡулса ҡойроҡло поссум (Pseudocheirus peregrinus) һәм муҡсалы осар тейендәр (Petauroides volans) генә туҡлана.